Τραγανά τρίγωνα από φύλλα κρούστας με σουσάμι και φρέσκια μυζήθρα
Φρέσκα τυριά και θυμαρίσιο μέλι με ζεστά τραγανά τρίγωνα ζύμης.
300 γρ. μυζήθρα, 300 γρ. ξινοτύρι αλοιφώδες, 90 ml μέλι θυμαρίσιο, 3 φύλλα κρούστας, 30 γρ. ζάχαρη άχνη, 50 γρ. σουσάμι, καβουρδισμένο σε αντικολλητικό τηγάνι χωρίς λιπαρή ουσία για 2-3 λεπτά, 3 κουτ. σούπας βούτυρο αγελάδος, λιωμένο
Για να φτιάξουμε τραγανά τρίγωνα από φύλλα κρούστας με σουσάμι, φρέσκια μυζήθρα, ξινοτύρι και μέλι, αρχικά προθερμαίνουμε τον φούρνο στους 170° C.Στη συνέχεια, στρώνουμε με λαδόκολλα ένα μεγάλο ρηχό ταψί.Ανακατεύουμε το σουσάμι με την άχνη.Αλείφουμε εσωτερικά με βούτυρο κάθε φύλλο και το κόβουμε σε 6 λωρίδες κατά μήκος.Πασπαλίζουμε με το μείγμα σουσαμιού κάθε λωρίδα σε όλο το μήκος της και διπλώνουμε σε τρίγωνα.Βουτυρώνουμε τα τρίγωνα και ψεκάζουμε με λίγο νερό.Ψήνουμε για περίπου 15 λεπτά, μέχρι να ροδίσουν.Τα βγάζουμε από το ταψί και τα απλώνουμε σε χαρτί κουζίνας, να φύγει το περιττό λίπος.Βάζουμε σε ένα μπολ το μέλι, σε άλλο τη μυζήθρα και σε άλλο το ξινοτύρι. Βουτάμε κάθε τρίγωνο στο μέλι και συνοδεύουμε με τα τυριά.
Μέλι,Σουσάμι,Τυρί